עמנואל מאיוקה

עמנואל מאיוקה (באנגלית: Emmanuel Mayuka; נולד ב-21 בנובמבר 1990) הוא כדורגלן זמבי המשחק בגרין בופאלוס בעמדת החלוץ.

קריירה 
מאיוקה החל את דרכו באקדמיית לוסקה בזמביה בגיל 11. בשנת 2007 עבר לקבוצת קבווה ווריירס, אחד המועדונים הגדולים בזמביה. בקבוצה הזו שגשג ואף זומן לסגל הנבחרת הצעירה של זמביה.

בספטמבר 2008 הגיע מאיוקה לישראל והצטרף למכבי תל אביב. תחילה שיחק מאיוקה בקבוצת הנוער של המועדון, במדיה כבש 3 שערים, ואחרי זמן קצר עבר לקבוצת הבוגרים. את שער הבכורה שלו הבקיע בהפסד קבוצתו 3-2 מול בני יהודה. מאיוקה זכה עם מכבי תל אביב בגביע הטוטו בשנת 2009.

בקיץ 2010 נמכר מאיוקה לקבוצה השווייצרית יאנג בויז ברן תמורת 1.6 מיליון דולר בנוסף ל-20% מסך העברתו הבאה. מאיוקה שיחק שנתיים בברן וכבש 9 שערים בכל עונה. בסוף אוגוסט 2012 נמכר מאיוקה לקבוצת סאות'המפטון מהפרמייר ליג האנגלית תמורת 5 מיליון אירו, כאשר מכבי תל אביב הרוויחה כמיליון יורו מהעסקה.

ב-2 בספטמבר 2013 הושאל לקבוצת סושו מליגת העל הצרפתית עד תום העונה.

ב-31 באוגוסט 2015 חתם מאיוקה במץ הצרפתית לשלוש שנים. 

ב-15 בינואר 2016 חתם בא-זמאלכ המצרית לשלוש וחצי שנים. ביולי 2017 שוחרר מאיוקה מא-זמאלכ.

ב-9 בנובמבר 2017 חזר לישראל וחתם בהפועל רעננה.

נבחרת זמביה
מאיוקה משחק בנבחרת זמביה החל משנת 2007, ואת שער הבכורה שלו בנבחרת כבש באותה שנה, במשחק מול נבחרת מוזמביק.

בגביע אפריקה לאומות 2012 כבש מאיוקה שלושה שערים, כולל שער הניצחון במשחק חצי הגמר מול נבחרת גאנה, וסייע לנבחרתו לזכות בגביע לראשונה בתולדותיה.

תארים והישגים
נבחרת זמביה
 גביע אפריקה לאומות: 2012

מכבי תל אביב
 גביע הטוטו:

קישורים חיצוניים

הערות שוליים

כדורגלנים זמבים
חלוצי כדורגל זמבים
כדורגלני מכבי תל אביב
כדורגלני יאנג בויז ברן
כדורגלני סאות'המפטון
כדורגלני סושו
כדורגלני מץ
כדורגלני א-זמאלכ
כדורגלני הפועל רעננה
כדורגלנים זרים בישראל
כדורגלני נבחרת זמביה
כדורגלני גביע אפריקה לאומות 2008
כדורגלני גביע אפריקה לאומות 2010
כדורגלני גביע אפריקה לאומות 2012
כדורגלני גביע אפריקה לאומות 2013
כדורגלני גביע אפריקה לאומות 2015
ספורטאים זרים באנגליה
ספורטאים זרים בצרפת
ספורטאים זרים במצרים
ילידי 1990